b'\n_START_ARTICLE_\nKmerska arhitektura\n_START_PARAGRAPH_\nKmerska arhitektura velja za obdobje Angkor, to je obdobje pribli\xc5\xbeno od druge polovice 8. stoletja do prve polovice 15. stoletja. Natan\xc4\x8dneje lahko za\xc4\x8detek opredelimo v leto 802, ko je ustanovitelj Kmerskega imperija, Jajavarmana II. sebe imenoval univerzalni monarh (chakravartin) in razglasil neodvisnost od Jave, ter konec v leto 1431, ko so tajski zavojevalci iz kraljestva Ayutthaya zasedli Angkor in je kmerska elita zbe\xc5\xbeala v Phnom Penh._NEWLINE_V vsaki \xc5\xa1tudiji angkorske arhitekture je poudarek nujno na sakralni arhitekturi, saj so vse znane angkorske stavbe religiozne narave. V obdobju Angkor, so bili samo templji in druge verske stavbe zgrajene iz kamna. Ne-sakralni objekti, kot so stanovanja, so bila zgrajena iz pokvarljivega materiala, kot je les in tako niso ohranjeni._NEWLINE_Verska arhitektura Angkorja ima zna\xc4\x8dilne strukture, elemente in motive, ki so opredeljeni v nadaljevanju. Od tedaj so uspevali \xc5\xa1tevilni razli\xc4\x8dni arhitekturni slogi drug ob drugem v angkorskem obdobju, vse te zna\xc4\x8dilnosti, niso bile enako zastopane v celotnem obdobju. Pravzaprav imajo znanstveniki prisotnost ali odsotnost takih funkcij kot enega od virov dokazov za datiranje ostankov.\n_START_SECTION_\nMateriali\n_START_PARAGRAPH_\nAngkorski gradbeniki so uporabljali opeko, pe\xc5\xa1\xc4\x8denjak, laterit in les kot osnovne surovine. Ru\xc5\xa1evine, ki ostajajo so ope\xc4\x8dne, pe\xc5\xa1\xc4\x8denjakove in lateritove, lesni elementi so bili izgubljeni in so posledica razpada in drugih destruktivnih procesov.\n_START_SECTION_\nOpeka\n_START_PARAGRAPH_\nNajzgodnej\xc5\xa1i angkorski templji so bili narejeni predvsem iz opeke. Dobri primeri so tempeljski stolpi Preah Ko, Lolei in Bakong v Hariharalayi. Dekoracije so obi\xc4\x8dajno izrezljane v ometu (\xc5\xa1tuku) nanesenem na opeko, ne v opeki sami. _NEWLINE_Sosedna dr\xc5\xbeava \xc4\x8campa je tudi dom \xc5\xa1tevilnih zidanih templjev, ki so podobni v slogu tistim iz Angkorja. Najobse\xc5\xbenej\xc5\xa1e ru\xc5\xa1evine so pri M\xe1\xbb\xb9 S\xc6\xa1n v Vietnamu. \xc4\x8campska zgodba pripoveduje o \xc4\x8dasu, ko bili sta dr\xc5\xbeavi stalno v konfliktu, s pomo\xc4\x8djo stolpa, ki ga zgradil \xc4\x8dampski kralj Po Klaung Garai. Medtem ko so Kmeri gradili standardne ope\xc4\x8dne stolpe, je Po Klaung Garai naro\xc4\x8dil zgraditi impresivno repliko iz papirja in lesa. Na koncu je bila \xc4\x8dampska replika bolj impresivna kot kmerski stolp iz prave opeke in \xc4\x8campa je zmagal na nate\xc4\x8daju.\n_START_SECTION_\nPe\xc5\xa1\xc4\x8denjak\n_START_PARAGRAPH_\nEdini kamen, ki so ga angkorski gradbeniki uporabljali, je bil pe\xc5\xa1\xc4\x8denjak, pridobljen iz gore Kulen. Ker je bilo pridobivanje precej dra\xc5\xbeje od opeke, je pe\xc5\xa1\xc4\x8denjak le postopoma pri\xc5\xa1el v uporabo in bil sprva uporabljen za posamezne elemente, kot so okvirji vrat. Tempelj Ta Keo iz 10. stoletja je prvi angkorski tempelj, ki je v celoti zgrajen bolj ali manj iz pe\xc5\xa1\xc4\x8denjaka.\n_START_SECTION_\nLaterit\n_START_PARAGRAPH_\nAngkorski gradbeniki so uporabljajo laterit, glino, ki je mehka, ko se jemlje iz zemlje, in se strdi, ko je izpostavljena soncu, za temelje in druge skrite dele stavb. Ker je povr\xc5\xa1ina laterita neenakomerna, ni primerna za dekorativne rezbarije, \xc4\x8de ni najprej prekrita s \xc5\xa1tukom. Laterit je bil bolj pogosto uporabljen v provincah kot v Angkorju samem.\n_START_SECTION_\nOsrednje sveti\xc5\xa1\xc4\x8de\n_START_PARAGRAPH_\nOsrednji sveti\xc5\xa1\xc4\x8de angkorskega templja je bil sede\xc5\xbe primarnega bo\xc5\xbeanstva, tistega, kateremu je bil tempelj posve\xc4\x8den: obi\xc4\x8dajno \xc5\xa0iva ali Vi\xc5\xa1nu v primeru hindujskega templja, Buda ali Bodisatva v primeru budisti\xc4\x8dnega templja. Bo\xc5\xbeanstvo je zastopal kip (ali v primeru \xc5\xa0ive, najpogosteje simbol linga). Ker tempelj ni bil kraj \xc4\x8da\xc5\xa1\xc4\x8denja za uporabo prebivalstvu na splo\xc5\xa1no, ampak dom bo\xc5\xbeanstva, sveti\xc5\xa1\xc4\x8de, je bilo potrebno le, da je bil dovolj velik za kip ali lingam; nikoli ni bil ve\xc4\x8dji kot nekaj metrov v premeru.  Pomembna je bila vi\xc5\xa1ina stolpa (prasat) nad njim, glede na lokacijo v sredi\xc5\xa1\xc4\x8du templja in z ve\xc4\x8d okrasja na stenah. Simboli\xc4\x8dno je sveti\xc5\xa1\xc4\x8de zastopalo goro Meru, legendarni dom hindujskih bogov.\n_START_SECTION_\nPrang\n_START_PARAGRAPH_\nPrang je visok prstu podoben zvonik, obi\xc4\x8dajno bogato izrezljan, skupen mnogim kmerskim sakralnim arhitekturam.\n_START_SECTION_\nOgrada\n_START_PARAGRAPH_\nKmerski templji so bili obi\xc4\x8dajno obdani s koncentri\xc4\x8dnim nizom zidov, s centralnim sveti\xc5\xa1\xc4\x8dem na sredini. To naj bi predstavljalo gorovja, ki obkro\xc5\xbeajo goro Meru, mitski dom bogov. Ograjeni prostori so prostori med temi zidovi in med najglobljim zidom in templjem samim. Po dogovoru so ograde o\xc5\xa1tevil\xc4\x8dene od sredi\xc5\xa1\xc4\x8da navzven. Zidovi, ki opredeljujejo ograde kmerskih templjev, so pogosto nanizani v galerije, medtem ko je prehod skozi zidove izveden s pomo\xc4\x8djo gopur ki se nahajajo na osnovnih smereh neba.\n_START_SECTION_\nGalerija\n_START_PARAGRAPH_\nGalerija je prehod, ki te\xc4\x8de vzdol\xc5\xbe zidov zaprtega prostora ali vzdol\xc5\xbe osi templja, pogosto odprta na eni ali obeh straneh. Zgodovinsko gledano se je oblika galerije razvila v 10. stoletju iz bolj dolgih hodnikov, ki so bili prvotno uporabljeni za obkro\xc5\xbeitev osrednjega sveti\xc5\xa1\xc4\x8da templja. V obdobju Angkor Vat, v prvi polovici 12. stoletja, so bile uvedene dodatne pol galerije na eni strani, da bi podpirale strukturo templja.\n_START_SECTION_\nGopura\n_START_PARAGRAPH_\nGopura je vhod stavbo. V Angkorju je prehod skozi zidove prostora, ki obkro\xc5\xbeajo tempelj, pogosto izveden z impresivno gopuro, ne le odprtino v zidu ali vhodu. Ograde imajo pogosto izdelani gopure na vsaki od \xc5\xa1tirih strani neba. V tlorisu so gopure obi\xc4\x8dajno v obliki kri\xc5\xbea in podolgovate vzdol\xc5\xbe osi zidu ograde; \xc4\x8de je zid izdelan s pridru\xc5\xbeeno galerijo, je ta v\xc4\x8dasih povezana s krakom gopure. Mnoge angkorske gopure imajo v sredi\xc5\xa1\xc4\x8du kri\xc5\xbea stolp. Preklade in pedimenti so pogosto okra\xc5\xa1eni, na obeh straneh vhoda so pogoste figure varuhov (dvarapala).\n_START_SECTION_\nDvorana plesalcev\n_START_PARAGRAPH_\nDvorana plesalcev je struktura, ki jo najdemo v nekaterih kasnej\xc5\xa1ih templjih iz 12. stoletja, zgrajenih pod kraljem Jajavarmanom VII.: Ta Prohm, Preah Khan, Banteay Kdei in Banteay Chhmar. To so pravokotne stavbe, podolgovate vzdol\xc5\xbe vzhodne osi templja in razdeljene na \xc5\xa1tiri dvori\xc5\xa1\xc4\x8da z galerijami. Prvotno so imele streho narejeno iz pokvarljivega materiala. Ohranjeni so samo kamniti zidovi. Stebri galerij so okra\xc5\xa1eni z vklesanimi liki pleso\xc4\x8dih apsar (Apsara je \xc5\xbeenski duh oblakov in vode v hindujski in budisti\xc4\x8dno mitologiji), zato raziskovalci menijo, da je bila dvorana lahko uporabljena za ples.\n_START_SECTION_\nHi\xc5\xa1a ognja\n_START_PARAGRAPH_\nHi\xc5\xa1a ognja ali Dharmasala je ime za vrsto stavbe, ki jo najdemo samo v templjih, zgrajenih v \xc4\x8dasu vladavine kralja Jajavarmana VII. iz 12. stoletja: Preah Khan, Ta Prohm in Banteay Chhmar. Hi\xc5\xa1a ognja ima debele stene, stolp na zahodnem koncu in okna, ki gledajo proti jugu._NEWLINE_Znanstveniki teoretizirajo, da je Hi\xc5\xa1a ognja delovala kot "hi\xc5\xa1a za po\xc4\x8ditek z ognjem" za potnike. Napis na Preah Khan pripoveduje o 121 tak\xc5\xa1nih hi\xc5\xa1ah po\xc4\x8ditka, ki so le\xc5\xbeale ob cesti v Angkor. Kitajski popotnik Zhou Daguan je izrazil ob\xc4\x8dudovanje teh hi\xc5\xa1 po\xc4\x8ditka, ko je obiskal Angkor leta 1296. Druga teorija pravi, da ima Hi\xc5\xa1a ognja versko funkcijo kot odlagali\xc5\xa1\xc4\x8de svetega ognja, ki se je uporabljal pri svetih obredih.\n_START_SECTION_\nKnji\xc5\xbenica\n_START_PARAGRAPH_\nStrukture znane kot "knji\xc5\xbenice" so skupna zna\xc4\x8dilnost kmerske tempeljske arhitekture, vendar njihov pravi namen ostaja neznan. Najverjetneje so delovale bolj kot versko sveti\xc5\xa1\xc4\x8de kot strogo zbirka rokopisov. Prostostoje\xc4\x8di objekti so navadno postavljeni v parih na obeh straneh vhoda v zaprt prostor, odprte na zahod.\n_START_SECTION_\nSrah in baray\n_START_PARAGRAPH_\nSrahs in baray so bili rezervoarji, v glavnem narejeni z izkopom in nasipom. Ni jasno ali je bil pomen teh rezervoarjev verski, kmetijski ali kombinacija obeh._NEWLINE_Dva najve\xc4\x8dja rezervoarja v Angkorju sta bila Zahodni Baray in Vzhodni Baray, in se nahajata na obeh straneh Angkor Thoma. Vzhodni Baray je sedaj suh. Zahodni Mebon je tempelj iz 11. stoletja, ki stoji v sredi\xc5\xa1\xc4\x8du Zahodnega Baraya; Vzhodni Mebon, tempelj iz 10. stoletja, stoji v sredi\xc5\xa1\xc4\x8du Vzhodnega Baraya. Baray povezan s Preah Khanom je Jayataka, sredi katerega stoji tempelj Neak Pean iz 12. stoletja. Raziskovalci so razmi\xc5\xa1ljali, da Jayataka predstavlja himalajsko jezero Anavatapta, znano po svojih \xc4\x8dude\xc5\xbenih zdravilnih lastnostih.\n_START_SECTION_\nTempeljska gora\n_START_PARAGRAPH_\nDominantna shema za gradnjo dr\xc5\xbeavnih templjev v angkorskem obdobju je bila, da je tempeljska gora, arhitekturni nadomestek gore Meru, dom bogov v hindujski mitologiji. Na slog je vplivala indijska tempeljska arhitektura. Ograde predstavljajo gorske verige, ki obkro\xc5\xbeajo goro Meru, medtem ko jarek zastopa ocean. Tempelj sam se je izoblikoval kot piramida z ve\xc4\x8d stopnjami, dom bogov je zastopalo povi\xc5\xa1ano sveti\xc5\xa1\xc4\x8de v sredi\xc5\xa1\xc4\x8du templja. Prva velika tempeljska gora je Bakong, piramida s petimi stopnjami, ki jo je posvetil leta 881 kralj Indravarman I. Druge kmerske tempeljske gore so Baphuon, Pre Rup, Ta Keo, Koh Ker, Phimeanakas in najbolj pomembna Phnom Bakheng v Angkorju. _NEWLINE_Charles Higham, britanski arheolog, pravi, "tempelj zgrajen za \xc4\x8da\xc5\xa1\xc4\x8denje vladarja, katerega bistvo, \xc4\x8de je Saivite, je utele\xc5\xa1ena v lingam ... nastanjen v osrednjem sveti\xc5\xa1\xc4\x8du, ki je slu\xc5\xbeilo kot tempeljski mavzolej za vladarja po njegovi smrti. ..ta centralni tempelj vsebuje tudi sveti\xc5\xa1\xc4\x8de, namenjeno kraljevim prednikom in tako postane center \xc4\x8da\xc5\xa1\xc4\x8denja prednikov."\n_START_SECTION_\nSlepa vrata in okna\n_START_PARAGRAPH_\nAngkorska sveti\xc5\xa1\xc4\x8da so pogosto odprta le v eno smer, obi\xc4\x8dajno proti vzhodu. Ostale tri strani imajo slepa vrata za ohranjanje simetrije. Slepa okna so pogosto uporabljali na sicer praznih stenah.\n_START_SECTION_\nKolonete\n_START_PARAGRAPH_\nKolonete so ozki okrasni stebri, ki so slu\xc5\xbeili kot opora tramovom in prekladam nad vrati ali okni. Glede na obdobje so okrogli, pravokotni ali osmerokotni. Kolonete so pogosto obkro\xc5\xbeeni z oblikovanimi obro\xc4\x8dki in okra\xc5\xa1eni z vklesanimi listi.\n_START_SECTION_\nNepravi lok\n_START_PARAGRAPH_\nAngkorski in\xc5\xbeenirji so ve\xc4\x8dinoma uporabljali nepravi (konzolni) lok za gradnjo sob, hodnikov in odprtin v stavbah. Nepravi lok je konstruiran iz plasti kamnov le\xc5\xbee\xc4\x8dih na zidu na obeh straneh odprtine, in vsaka naslednja plast \xc5\xa1trli proti sredi\xc5\xa1\xc4\x8du, dokler se obe strani ne sre\xc4\x8data v sredini. Nepravi lok je konstrukcijsko \xc5\xa1ibkej\xc5\xa1i od pravega loka. Uporaba konzol je prepre\xc4\x8dila angkorskim in\xc5\xbeenirjem gradnjo velikih odprtin ali prostorov v stavbah, pokritih s kamnom, tak\xc5\xa1ne stavbe so posebej nagnjene k poru\xc5\xa1itvi, ko niso ve\xc4\x8d vzdr\xc5\xbeevane. Teh te\xc5\xbeav ni bilo, \xc4\x8de so zgradili kamnite zidove na katerih je le\xc5\xbeala lesena streha. Problem prepre\xc4\x8ditve poru\xc5\xa1enja nepravih lo\xc4\x8dnih konstrukcij v Angkorju ostaja resen za sodobne konservatorje.\n_START_SECTION_\nPreklada, pediment in timpanon\n_START_PARAGRAPH_\nPreklada je horizontalna povezava dveh navpi\xc4\x8dnih stebrov, med katerimi so vrata ali prehod. Ker je angkorskim Kmerom manjkalo znanje gradnje pravih lokov, so zgradili svoje prehode z uporabo preklade ali konzol. Pediment je pribli\xc5\xbeno trikotna struktura nad preklado. Timpanon je urejena povr\xc5\xa1ina pedimenta._NEWLINE_Slogi, ki so jih uporabljali angkorski umetniki za okras preklade, so se razvijali skozi \xc4\x8das. Posledica tega je \xc5\xa1tudija preklad in uporaben priro\xc4\x8dnik za datiranje templjev. Nekateri strokovnjaki so si prizadevali razviti periodizacijo slogov preklad.  Najlep\xc5\xa1e angkorske preklade so tiste, v slogu Preah Ko od poznega 9. stoletja. Pogosti motivi v okrasju preklad vklju\xc4\x8dujejo k\xc4\x81la, nage in makara, kot tudi razli\xc4\x8dne oblike vegetacije.  Prav tako pogosto so upodobljeni hindujski bogovi, povezani s \xc5\xa1tirimi stranmi neba, z identiteto boga upodobljenega na prekladi ali pedimentu odvisno od smeri, ki jo ta element dolo\xc4\x8da. Indra, bog neba, je povezan z vzhodom; Jama, bog sodbe in pekla, z jugom; Varuna, bog oceana, z zahodom; in Kubera, bog bogastva, s severom.\n_START_SECTION_\nStopni\xc5\xa1\xc4\x8de\n_START_PARAGRAPH_\nAngkorske stopnice so notori\xc4\x8dno strme. Pogosto so izvedene pod kotom vzpona nekje med 45 in 70 stopinj. Zdi se, da so za to posebnost krivi verski in monumentalni razlogi. Iz verskega vidika, lahko strmo stopni\xc5\xa1\xc4\x8de razlo\xc5\xbeimo kot "stopni\xc5\xa1\xc4\x8de do nebes", sfero bogov. Iz monumentalnega vidika, pravi angkorski strokovnjak Maurice Glaize, "je prednost jasna - kvadratna osnova nima ustrezne povr\xc5\xa1ine, zato se celoten objekt dvigne proti vrhu s posebnim potiskom."\n_START_SECTION_\nApsara in devata\n_START_PARAGRAPH_\nApsare, bo\xc5\xbeanske nimfe ali nebesne plesalke, so liki iz indijske mitologije. Njihovo poreklo je opisano v zgodbi o "divjanju morja mleka" ali Samudra manthan, ki se nahajajo v Vishnu Purana. Druge zgodbe iz Mahabharate podrobno izkori\xc5\xa1\xc4\x8dajo posamezne apsare, ki so jih bogovi pogosto uporabljali kot agente za prepri\xc4\x8danje ali zapeljevanje mitolo\xc5\xa1kih demonov, junakov in asketov. \xc5\xa0iroka uporaba apsar kot motiva za okrasitev zidov in stebrov templjev in drugih verskih objektov, je bila kmerska inovacija. V sodobnih opisih angkorskih templjev, se izraz "apsara" v\xc4\x8dasih nana\xc5\xa1a ne le na plesalke, ampak tudi na druga manj\xc5\xa1a \xc5\xbeenska bo\xc5\xbeanstva, a so ta upodobljena stoje\xc4\x8da namesto pleso\xc4\x8da in jih bolj pogosto imenujejo "devata"._NEWLINE_Apsare in devate so povsod v Angkorju, vendar so najbolj pogoste v temeljih iz 12. stoletja. Upodobitve pravih (plesnih) apsar najdemo, na primer v dvorani plesalk v Preah Khan, na stebrih v liniji prehoda skozi zunanjo galerijo Bayon in v znamenitih reliefih Angkor Vata, ki prikazujejo penjenja morja mleka. Najve\xc4\x8dja populacija devat (okrog 2.000), je v Angkor Vatu, kjer se pojavljajo posami\xc4\x8dno in v skupinah.\n_START_SECTION_\nDvarapala\n_START_PARAGRAPH_\nDvarapale so \xc4\x8dlove\xc5\xa1ki ali demonski varuhi templja, ve\xc4\x8dinoma oboro\xc5\xbeeni s sulicami in kiji. So predstavljene bodisi kot kamniti kipi ali reliefi v stenah templjev in drugih stavbah, na splo\xc5\xa1no blizu vhodov in prehodov. Njihova naloga je za\xc5\xa1\xc4\x8dititi tempelj. Dvarapala lahko vidimo na primer v Preah Ko, Lolei, Banteay Srei, Preah Khan in Banteay Kdei.\n_START_SECTION_\nGajasimha in reachisey\n_START_PARAGRAPH_\nGajasimha je mitolo\xc5\xa1ka \xc5\xbeival s telesom leva in glavo slona. Na Angkorju je prikazan kot varuh templjev in kot gora pri nekaterih bojevnikih. Gajasimha najdemo na Banteay Srei in na templjev, ki pripadajo skupini Roluos._NEWLINE_Reachisey je druga mitolo\xc5\xa1ka \xc5\xbeival, podobna gajasimhi, z glavo leva, kratim slonovim trupom in luskastim telesom zmaja. Najdemo ga na Angkor Vatu v epskih bas reliefih zunanje galerije.\n_START_SECTION_\nIndra\n_START_PARAGRAPH_\nV starih besedili Vede, je Indra bog neba. V srednjeve\xc5\xa1kem hinduizmu Angkorja pa ni imel verskega statusa, in je slu\xc5\xbeil le kot okrasni motiv v arhitekturi. Indra je povezan z vzhodom, saj so angkorski templji obi\xc4\x8dajno odprti na vzhod. Na njegovo podobo v\xc4\x8dasih naletimo na prekladah in pedimentih na tej smeri. Zna\xc4\x8dilno je, da je name\xc5\xa1\xc4\x8den na troglavem slonu Airavata in ima svoje zaupljivo oro\xc5\xbeje, strelo ali vajra. \xc5\xa0tevilne dogodiv\xc5\xa1\xc4\x8dine Indre dokumentirane v hindujskem epu Mahabharata niso upodobljene v Angkorju.\n_START_SECTION_\nKala\n_START_PARAGRAPH_\nKala je divja po\xc5\xa1ast simbol \xc4\x8dasa in povezana z destruktivno stranjo boga \xc5\xa0ive. Pri kmerski tempeljski arhitekturi kala slu\xc5\xbei kot skupni dekorativni element na prekladah, timpanonu in zidovih, kjer je upodobljen kot po\xc5\xa1astna glava z veliko zgornjo \xc4\x8deljustjo, oblo\xc5\xbeeno z velikimi mesojedimi zobmi, vendar brez spodnje \xc4\x8deljusti. Nekatere kale so prikazane bljuvajo\xc4\x8d ovijalko kot rastlino, nekateri slu\xc5\xbeijo kot osnova za druge like._NEWLINE_U\xc4\x8denjaki so razmi\xc5\xa1ljali, da je izvor kala kot dekorativni element v kmerski tempeljski arhitekturi v zgodnej\xc5\xa1em obdobju, ko so bile lobanje \xc4\x8dlove\xc5\xa1kih \xc5\xbertev vklju\xc4\x8dene v stavbe, kot neke vrste za\xc5\xa1\xc4\x8ditna magija ali apotropaizem. Tak\xc5\xa1ne lobanje so se nagibale k izgubi svoje spodnje \xc4\x8deljusti, ko so se vezi, ki so jih dr\xc5\xbeale skupaj, izsu\xc5\xa1ile. Tako lahko kale Angkorja predstavljajo sprejetje kmerske civilizacije v svojo dekorativno ikonografijo, ki izhaja iz davno pozabljene primitivne navade.\n_START_SECTION_\nMakara\n_START_PARAGRAPH_\nMakara je miti\xc4\x8dna morska po\xc5\xa1ast s telesom ka\xc4\x8de, trupom slona,in glavo, ki ima lahko zna\xc4\x8dilnosti, ki spominjajo na leva, krokodila ali zmaja. V kmerski tempeljski arhitekturi je motiv makara obi\xc4\x8dajno del dekorativne rezbarije na prekladi, timpanonu ali zidu. Pogosto je makara upodobljena z nekim drugim bitjem, kot lev ali ka\xc4\x8da, ki izhaja iz njenega zevajo\xc4\x8dega gobca. Makara je osrednji motiv v zasnovi slavno lepih preklad skupine templjev Roluos: Preah Ko, Bakong in Lolei. Na Banteay Srei lahko opazimo okraske iz makar na veliko vogalih stavb.\n_START_SECTION_\nN\xc4\x81ge\n_START_PARAGRAPH_\nMitske ka\xc4\x8de ali nage predstavljajo pomemben motiv v kmerski arhitekturi kot tudi v kiparstvu. Pogosto so upodobljene z ve\xc4\x8d glavami, vedno v neparnem \xc5\xa1tevilu, ki so razporejene v pahlja\xc4\x8do. Vsaka glava ima raz\xc5\xa1irjen vrat na kobrin na\xc4\x8din._NEWLINE_Nage so pogosto upodobljeni v angkorskih prekladah. Kompozicija takih preklad zna\xc4\x8dilno sestoji iz prevladujo\xc4\x8de slike v sredi\xc5\xa1\xc4\x8du pravokotnika, od katerih izhajajo vrtin\xc4\x8dasti elementi, ki segajo do koncev pravokotnika. Ti elementi imajo lahko obliko bodisi viti\xc4\x8daste vegetacije ali teles nagov. Nekateri tak\xc5\xa1ni nagi so upodobljeni s krono, drugi so upodobljeni da slu\xc5\xbeijo kot nosilci za \xc4\x8dlovekovo jahanje._NEWLINE_Pri angkorskih Kmerih so nage simboli vode in v mitih ponazarjajo izvor kmerskega ljudstva, za katerega pravijo, da se je spustil iz zveze indijskega Brahmana in ka\xc4\x8de princese iz Kambod\xc5\xbee. Nage so bili tudi zna\xc4\x8daji v drugih znanih legendah in zgodbah, opisanih v kmerski umetnosti, kot je "Divjanje mle\xc4\x8dnega oceana", legende o kralju gobavcu, kot je prikazano na bas-reliefih.\n_START_SECTION_\nN\xc4\x81ga most\n_START_PARAGRAPH_\nNaga mostovi so plo\xc4\x8dniki ali pravi mostovi oblo\xc5\xbeeni s kamnitimi ograjami oblikovanimi kot Nage.._NEWLINE_V nekaterih angkorskih naga-mostovih, kot na primer tistih, ki se nahajajo na vhodih v mesto Angkor Thom z 12. stoletja, naga-ograje ne podpirajo preprosti stebri, ampak kamniti kipi velikanskih bojevnikov. Ti velikani so deve in asura, ki jih uporablja kralj nagov Vasuki v upravljanju divjanja mle\xc4\x8dnega oceana v prizadevanju za amrita ali eliksir nesmrtnosti. Zgodba o Divjanju mle\xc4\x8dnega oceana ali Samudra manthan ima svoj izvor v indijski mitologiji.\n_START_SECTION_\nQuincunx\n_START_PARAGRAPH_\nQuincunx je prostorska ureditev iz petih elementov, s \xc5\xa1tirimi elementi na vogalih kvadrata in petim v centru. Pet vrhov gore Meru so vzete, da ka\xc5\xbeejo to ureditev. Kmerski templji so bili ustrezno urejeni za posredovanje simbolne identifikacije s sveto goro. Pet ope\xc4\x8dnih stolpov templja znanega kot Vzhodni Mebon iz 10. stoletja na primer, je razporejenih v obliki quincunx. Quincunx se pojavlja tudi drugod v na\xc4\x8drtih iz angkorskega obdobja, kot v rezbarijah v strugi Kbal Spean.\n_START_SECTION_\n\xc5\xa0iva\n_START_PARAGRAPH_\nVe\xc4\x8dina templjev v Angkorju je posve\xc4\x8dena \xc5\xa0ivi. Na splo\xc5\xa1no so angkorski Kmeri predstavljali in \xc4\x8dastili \xc5\xa0ivo v obliki lingama, \xc4\x8deprav so tudi oni izdelovali antropomorfne kipe boga. Antropomorfne upodobitve najdemo tudi v angkorskih bas reliefih. Slavni timpanon iz Banteay Srei upodablja \xc5\xa0ivo sede\xc4\x8dega na gori Kaila\xc5\xa1 s svojo soprogo, medtem ko demon kralj Ravana stresa goro od spodaj. V Angkor Vat in Bayonu je \xc5\xa0iva upodobljen kot bradat asket. Njegovi atributi so misti\xc4\x8dno oko sredi \xc4\x8dela, trizob in ro\xc5\xbeni venec. Njegov vahana ali gora je bik Nandi.\n_START_SECTION_\nVi\xc5\xa1nu\n_START_PARAGRAPH_\nAngkorski prikaz Vi\xc5\xa1nuja vklju\xc4\x8duje antropomorfne upodobitve boga samega, kot tudi predstavitve njegovih inkarnacij ali Avatarjev, zlasti Kri\xc5\xa1ne in Rama. Upodobitve Vi\xc5\xa1nuja so vidne v Angkor Vat, templju iz 12. stoletja, ki je bila prvotno posve\xc4\x8den Vi\xc5\xa1nuju. Bas reliefi upodabljajo Vi\xc5\xa1nuja kako se bori proti asura nasprotnikom ali jaha na ramenih svojega vahana ali gore, gigantskega \xc4\x8dloveka-ptice Garuda. Atributi Vi\xc5\xa1nuja so disk, lupina \xc5\xa1koljke, vladarska palica in krogla.\n_START_SECTION_\nPrava stanovanja\n_START_PARAGRAPH_\nJedro dru\xc5\xbeine v pode\xc5\xbeelski Kambod\xc5\xbei obi\xc4\x8dajno \xc5\xbeivi v pravokotni hi\xc5\xa1i, ki se lahko razlikuje po velikosti od \xc5\xa1tiri \xc5\xa1est metrov krat \xc5\xa1est do deset metrov. Zgrajena je iz lesenega okvirja s slamnato streho in stenami iz spletenega bambusa. Kmerska hi\xc5\xa1a je tipi\xc4\x8dno postavljena na kolih visokih okoli treh metrov za za\xc5\xa1\xc4\x8dito od letnih poplav. Dve lestvi ali lesene stopnice zagotavljajo dostop do hi\xc5\xa1e. Strma slamnata previsna streha \xc5\xa1\xc4\x8diti stene in notranjost pred de\xc5\xbejem. Zna\xc4\x8dilna hi\xc5\xa1a vsebuje tri sobe lo\xc4\x8dene s predelnimi stenami, stkanimi iz bambusa. Sprednji prostor slu\xc5\xbei kot dnevna soba in se uporablja za sprejem obiskovalcev, naslednja soba je spalnica star\xc5\xa1ev in tretja je za neporo\xc4\x8dene h\xc4\x8dere. Sinovi spijo kjerkoli lahko najdejo prostor. Dru\xc5\xbeinski \xc4\x8dlani in sosedje skupaj zgradijo hi\xc5\xa1o in to zaklju\xc4\x8dijo z obredom otvoritve. Hi\xc5\xa1e revnej\xc5\xa1ih oseb lahko vsebuje samo eno veliko sobo. Hrano pripravljajo v lo\xc4\x8deni kuhinji, ki se nahaja v bli\xc5\xbeini objekta, obi\xc4\x8dajno za njim. Toaletni prostori so sestavljeni iz preprostih jam v tleh, ki se nahajajo stran od hi\xc5\xa1e, in jih zasujejo, ko so napolnjene. \xc5\xbdivina \xc5\xbeivi pod hi\xc5\xa1o._NEWLINE_Kitajske in vietnamske hi\xc5\xa1e v kambo\xc5\xa1kih mestih in vaseh so navadno zgrajene neposredno na terenu in so glinene, cementne ali iz plo\xc5\xa1\xc4\x8dic, odvisno od ekonomskega statusa lastnika. Urbane stanovanjske in poslovne stavbe so lahko ope\xc4\x8dne, zidane ali iz lesa.'